TÁJÉKOZTATÓ

ISKOLAKEZDÉSI TÁMOGATÁS

IGÉNYLÉSÉVEL KAPCSOLATBAN

Csökmő Nagyközség Önkormányzatának a települési támogatásról és egyéb szociális ellátásokról szóló, többször módosított 17/2015. (XI.26.) számú önkormányzati rendelete alapján egyszeri **iskolakezdési támogatás igényelhető.**

**Az iskolakezdési támogatás összege 4 000 Ft/fő.**

**Az iskolakezdési támogatást az igényelheti, aki**

* **Csökmőn bejelentett lakóhellyel**-, vagy **tartózkodási hellyel rendelkezik,**
* általános iskola-, középiskola-, vagy felsőoktatási intézmény **nappali tagozatos** tanulója/hallgatója,
* **a családjában** **az egy főre jutó jövedelem, nem haladja meg** az öregségi nyugdíj legkisebb összegének 350%-át **(99 750 Ft-ot**).

**Az igénylés módja:**

Az iskolakezdés támogatást a Polgármesteri Hivatalban átvehető, vagy a honlapról letölthető **formanyomtatványon (Kérelem iskolakezdési támogatás iránt) lehet igényelni**.

* Az iskolakezdési támogatás igénybevételének jogosultságát **a közép- és felsőoktatásban résztvevőknek** **iskolalátogatási-, vagy hallgatói jogviszony igazolással kell bizonyítani.**
* A család jövedelméről a kérelmezőnek jövedelemigazolást nem kell csatolni, **büntetőjogi felelőssége tudatában nyilatkoznia szükséges,** hogy az egy főre jutó jövedelem nem haladja meg az öregségi nyugdíjminimum 350%-át.

**Az igénylés határideje:**

A kérelmet kizárólag **2019. augusztus 21-től szeptember 15-ig lehet benyújtani** a Polgármesteri Hivatalban ügyfélfogadási időben.

**A kérelem elbírálása:** A kérelmek elbírálása folyamatosan történik.

**A támogatások kifizetése:**

Az elbírálást követően az önkormányzat folyamatosan, de **legkésőbb október 5-ig fizeti ki** a támogatásokat.

***Csökmő, 2019. augusztus 5.***

**Nagy Tibor s.k.**

**polgármester**